ประกาศคณะกรรมการพิจารณาการทุ่มตลาดและการอุดหนุนประกาศคณะกรรมการพิจารณาการทุ่มตลาดและการอุดหนุนเรื่องการตอบโต้การทุ่มตลาดสินค้าเหล็กแผ่นรีดเย็นชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนสาธารณรัฐสังคมนิยมเวียดนาม และไต้หวัน(ฉบับที่ ๔)พ.ศ. ๒๕๕๗ ตามที่ได้มีประกาศกรมการค้าต่างประเทศ เรื่องเปิดการไต่สวนการทุ่มตลาดสินค้าเหล็กแผ่นรีดเย็นชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนสาธารณรัฐสังคมนิยมเวียดนาม และไต้หวัน พ.ศ. ๒๕๕๕ ลงวันที่ ๑๐ สิงหาคม พ.ศ. ๒๕๕๕และประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กแผ่นรีดเย็นชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนสาธารณรัฐสังคมนิยมเวียดนาม และไต้หวัน พ.ศ. ๒๕๕๖ ลงวันที่ ๑๖ พฤษภาคม พ.ศ. ๒๕๕๖กำหนดให้เรียกหลักประกันอากรสำหรับการนำเข้าสินค้าเหล็กแผ่นรีดเย็นชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนสาธารณรัฐสังคมนิยมเวียดนาม และไต้หวัน ตั้งแต่วันที่ ๒๒ พฤษภาคม พ.ศ. ๒๕๕๖ถึงวันที่ ๑๐ สิงหาคม พ.ศ. ๒๕๕๖และประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กแผ่นรีดเย็นชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนสาธารณรัฐสังคมนิยมเวียดนาม และไต้หวัน (ฉบับที่ ๒) พ.ศ. ๒๕๕๖ ลงวันที่ ๖ สิงหาคมพ.ศ. ๒๕๕๖ กำหนดให้ขยายระยะเวลาการเรียกหลักประกันอากรสำหรับการนำเข้าสินค้าดังกล่าวจากกำหนดเดิมออกไปอีกเป็นระยะเวลา๔ เดือน และประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กแผ่นรีดเย็นชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนสาธารณรัฐสังคมนิยมเวียดนาม และไต้หวัน (ฉบับที่ ๓) พ.ศ. ๒๕๕๖ ลงวันที่ ๙ ธันวาคมพ.ศ. ๒๕๕๖กำหนดให้ขยายระยะเวลาการเรียกหลักประกันอากรสำหรับการนำเข้าสินค้าดังกล่าวจากกำหนดเดิมออกไปอีกเป็นระยะเวลา๒ เดือน นั้นบัดนี้คณะกรรมการพิจารณาการทุ่มตลาดและการอุดหนุนได้มีคำวินิจฉัยชั้นที่สุดเมื่อวันที่ ๒๒มกราคม พ.ศ. ๒๕๕๗ ว่ามีการทุ่มตลาดสินค้าเหล็กแผ่นรีดเย็นชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนสาธารณรัฐสังคมนิยมเวียดนาม และไต้หวันและก่อให้เกิดความเสียหายอย่างสำคัญแก่อุตสาหกรรมภายในตามมาตรา ๑๙ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ มีความจำเป็นต้องป้องกันความเสียหายที่จะเกิดแก่อุตสาหกรรมภายในจึงให้เรียกเก็บอากรตอบโต้การทุ่มตลาดจากการนำเข้าสินค้าดังกล่าวและเพื่อประโยชน์ต่ออุตสาหกรรมส่งออกให้เรียกเก็บอากรตอบโต้การทุ่มตลาดในอัตราร้อยละ ๐ ของราคา ซี ไอ เอฟ สำหรับสินค้าดังกล่าวที่นำเข้ามาผลิตเพื่อการส่งออกอาศัยอำนาจตามความในมาตรา ๗ มาตรา ๔๙ มาตรา ๕๗ และมาตรา ๗๓ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ คณะกรรมการพิจารณาการทุ่มตลาดและการอุดหนุนออกประกาศไว้ ดังต่อไปนี้ข้อ ๑ ประกาศนี้เรียกว่าประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กแผ่นรีดเย็นชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนสาธารณรัฐสังคมนิยมเวียดนามและไต้หวัน (ฉบับที่ ๔) พ.ศ. ๒๕๕๗ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปเป็นระยะเวลา ๕ ปีข้อ ๓ ให้เรียกเก็บอากรตอบโต้การทุ่มตลาดจากการนำเข้าสินค้าเหล็กแผ่นรีดเย็นชนิดเป็นม้วนและไม่เป็นม้วนภายใต้พิกัดอัตราศุลกากรประเภทย่อยตามบัญชีก. ท้ายประกาศนี้ ที่มีแหล่งกำเนิดจากสาธารณรัฐประชาชนจีนสาธารณรัฐสังคมนิยมเวียดนาม และไต้หวัน ในอัตราดังต่อไปนี้(๑) สินค้าที่มีแหล่งกำเนิดจากสาธารณรัฐประชาชนจีน(ก) Angang Steel Co., Ltd. อัตราร้อยละ ๑๐.๗๑ ของราคา ซี ไอ เอฟ(ข) Baoshan Iron & Steel Co., Ltd. อัตราร้อยละ ๙.๒๔ ของราคา ซี ไอ เอฟ(ค) ผู้ผลิตรายอื่น อัตราร้อยละ ๒๐.๑๑ ของราคา ซี ไอ เอฟ(๒) สินค้าที่มีแหล่งกำเนิดจากสาธารณรัฐสังคมนิยมเวียดนาม(ก) Posco Vietnam Co., Ltd. อัตราร้อยละ ๑๔.๓๕ ของราคา ซี ไอ เอฟ(ข) ผู้ผลิตรายอื่น อัตราร้อยละ ๑๔.๓๕ ของราคา ซี ไอ เอฟ(๓) สินค้าที่มีแหล่งกำเนิดจากไต้หวัน(ก) China Steel Corporation อัตราร้อยละ ๘.๘๐ ของราคา ซี ไอ เอฟ(ข) Kao Hsing Chang Iron & Steel Corporation อัตราร้อยละ ๑๗.๔๗ ของราคา ซี ไอ เอฟ(ค) Ton Yi Industrial Corporation อัตราร้อยละ ๔.๒๒ ของราคา ซี ไอ เอฟ(ง) ผู้ผลิตรายอื่นอัตราร้อยละ ๑๗.๔๗ ของราคา ซี ไอ เอฟข้อ ๔ การเรียกเก็บอากรตอบโต้การทุ่มตลาดจากการนำเข้าสินค้าเหล็กแผ่นรีดเย็นชนิดเป็นม้วนและไม่เป็นม้วนภายใต้พิกัดอัตราศุลกากรประเภทย่อยตามบัญชี ก. ท้ายประกาศนี้ที่มีแหล่งกำเนิดจากสาธารณรัฐประชาชนจีน สาธารณรัฐสังคมนิยมเวียดนาม และไต้หวันสำหรับการนำเข้ามาในราชอาณาจักรไม่รวมสินค้าเหล็ก ในกรณีดังต่อไปนี้(๑) กรณีนำเข้าสินค้าเหล็กนอนโอเรียนเต็ดอิเล็กทริกที่มีซิลิคอนน้อยกว่าร้อยละ ๐.๖ โดยน้ำหนัก และมีค่า Core loss ไม่เกิน ๘.๐๐ วัตต์ต่อกิโลกรัม (อ้างอิง JIS C๒๕๕๒ : ๒๐๐๐)(๒) กรณีนำเข้าสินค้าเหล็ก Decarburized สำหรับเคลือบอินาเมล(Porcelain Enamelling) ที่มีคาร์บอนไม่เกินร้อยละ๐.๐๐๘ โดยน้ำหนัก (อ้างอิง JIS G๓๑๓๓ :๒๐๐๔)ข้อ ๕ ให้เรียกเก็บอากรตอบโต้การทุ่มตลาดจากการนำเข้าสินค้าเหล็กแผ่นรีดเย็นชนิดเป็นม้วนและไม่เป็นม้วนที่มีหน้ากว้างเกินกว่า๑,๕๕๐ มิลลิเมตร ภายใต้พิกัดอัตราศุลกากรประเภทย่อยตามบัญชี ก.และนำเข้าโดยบริษัทที่มีรายชื่อตามบัญชี ข. ท้ายประกาศนี้ที่มีแหล่งกำเนิดจากสาธารณรัฐประชาชนจีน สาธารณรัฐสังคมนิยมเวียดนาม และไต้หวันในอัตราร้อยละ ๐ ของราคา ซี ไอ เอฟข้อ ๖ ให้เรียกเก็บอากรตอบโต้การทุ่มตลาดจากการนำเข้าสินค้าเหล็กแผ่นรีดเย็นชนิดเป็นม้วนและไม่เป็นม้วนภายใต้พิกัดอัตราศุลกากรประเภทย่อยตามบัญชี ก. ท้ายประกาศนี้ที่มีแหล่งกำเนิดจากสาธารณรัฐประชาชนจีน สาธารณรัฐสังคมนิยมเวียดนาม และไต้หวันในอัตราร้อยละ ๐ ของราคา ซี ไอ เอฟ สำหรับการนำเข้ามาในราชอาณาจักรในกรณีดังต่อไปนี้(๑)กรณีที่ผู้ประกอบการอุตสาหกรรมและผู้ประกอบการค้าเพื่อส่งออกนำสินค้าดังกล่าวเข้าไปในเขตอุตสาหกรรมส่งออกเพื่อใช้ในการผลิตสินค้าหรือเพื่อการค้าเพื่อการส่งออกภายใต้กฎหมายว่าด้วยการนิคมอุตสาหกรรมแห่งประเทศไทย(๒)กรณีที่ผู้ได้รับการส่งเสริมตามกฎหมายว่าด้วยการส่งเสริมการลงทุนนำสินค้าดังกล่าวเข้ามาผลิตเพื่อการส่งออกภายใต้กฎหมายว่าด้วยการส่งเสริมการลงทุน(๓)กรณีที่ผู้นำสินค้าดังกล่าวเข้ามาผลิตเพื่อการส่งออกภายใต้กฎหมายว่าด้วยศุลกากรการเรียกเก็บอากรตอบโต้การทุ่มตลาดในอัตราร้อยละ ๐ ของราคา ซี ไอ เอฟในกรณีดังกล่าวต้องปฏิบัติให้เป็นไปตามหลักเกณฑ์ วิธีการและเงื่อนไขในการยกเว้นอากรขาเข้าเพื่อการส่งออก ตามที่กฎหมายว่าด้วยการนั้นกำหนดแล้วแต่กรณีข้อ ๗ ให้เรียกเก็บอากรตอบโต้การทุ่มตลาดจากการนำเข้าสินค้าเหล็กแผ่นรีดเย็นชนิดเป็นม้วนและไม่เป็นม้วนภายใต้พิกัดอัตราศุลกากรประเภทย่อยตามบัญชี ก. ท้ายประกาศนี้ ที่มีแหล่งกำเนิดจากสาธารณรัฐประชาชนจีนสาธารณรัฐสังคมนิยมเวียดนาม และไต้หวัน ในอัตราร้อยละ ๐ ของราคา ซี ไอ เอฟสำหรับผู้ประกอบการอุตสาหกรรมและผู้ประกอบการค้าที่นำสินค้าดังกล่าวเข้ามาในราชอาณาจักรในกรณีดังต่อไปนี้(๑)กรณีนำเข้ามาเพื่อใช้ในอุตสาหกรรมการผลิตผลิตภัณฑ์เคลือบสังกะสีด้วยไฟฟ้า(๒)กรณีนำเข้ามาเพื่อใช้ในอุตสาหกรรมการผลิตผลิตภัณฑ์เคลือบสังกะสีโดยวิธีการจุ่มร้อนและอบสำหรับอุตสาหกรรมยานยนต์(๓)กรณีนำเข้ามาเพื่อใช้ในอุตสาหกรรมการผลิตผลิตภัณฑ์เคลือบสังกะสีโดยวิธีการจุ่มร้อนสำหรับอุตสาหกรรมยานยนต์ข้อ ๘ ผู้ใดไม่พอใจคำวินิจฉัยชั้นที่สุดของคณะกรรมการตามประกาศนี้ให้อุทธรณ์คำวินิจฉัยดังกล่าวต่อศาลทรัพย์สินทางปัญญาและการค้าระหว่างประเทศได้ภายใน๓๐ วัน นับแต่วันได้รับแจ้งคำวินิจฉัยประกาศณ วันที่ ๒๙ มกราคม พ.ศ. ๒๕๕๗นิวัฒน์ธำรงบุญทรงไพศาลรัฐมนตรีว่าการกระทรวงพาณิชย์ประธานคณะกรรมการพิจารณาการทุ่มตลาดและการอุดหนุน[เอกสารแนบท้าย]๑. บัญชี ก. ท้ายประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กแผ่นรีดเย็นชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนสาธารณรัฐสังคมนิยมเวียดนาม และไต้หวัน (ฉบับที่ ๔) พ.ศ. ๒๕๕๗๒. บัญชี ข. ท้ายประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กแผ่นรีดเย็นชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนสาธารณรัฐสังคมนิยมเวียดนาม และไต้หวัน (ฉบับที่ ๔) พ.ศ. ๒๕๕๗(ดูข้อมูลจากภาพกฎหมาย)ปริยานุช/ผู้จัดทำ๑๓ กุมภาพันธ์๒๕๕๗อังศุมาลี/ผู้ตรวจ๑๓ กุมภาพันธ์๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๕ ง/หน้า ๒๖/๕ กุมภาพันธ์ ๒๕๕๗